Diari Oficial de la Generalitat Valenciana


Sumari del DOGV 10497, del 26-02-2025 (2025/2444)

RESOLUCIÓ d’11 de febrer de 2025, de la Direcció General, per la qual es publica la relació definitiva de persones que han superat les proves selectives per a la contractació de personal laboral fix de l'entitat en el lloc de treball de técnico o técnica d’ anàlisis de materials (convocatòria 3/2023) corresponent a l'oferta d'ocupació pública de l’IVCR+i de 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10881

Data del DOGV
:   26-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2444

CVE
:   PZUF-Q-5437-3505

Data del document
:   11-02-2025

Organisme emissor
:   Institut Valencià de Conservació, Restauració i Investigació

Tipus de document
:   Resolució

Concloses les proves selectives per a la provisió definitiva d'un lloc de treball de técnico o técnica d’ anàlisis de materials, torn lliure general, corresponents a l'oferta d'ocupació pública de 2022 per al personal laboral de l’Institut Valencià de Conservació, Restauració i Investigació (IVCR+i), convocatòria 3/2023 de la directora de l’IVCR+i (DOGV 9735, de 29/11/2023), i d'acord amb el que s'establix en la referida convocatòria, procedix publicar en el *Diari Oficial de la Generalitat Valenciana*  la relació definitiva de persones aprovades i concedir termini perquè les persones incloses aporten la documentació relacionada en l'apartat 1 de la Base 9.

Per això, d'acord amb les facultats que tinc conferides en virtut del que es disposa en l'article 13 del DECRET 27/2019, d'1 de març, del Consell, d'aprovació del Reglament d'organització i funcionament de l’Institut Valencià de Conservació, Restauració i Investigació,

RESOLC

*Primer*

Publicar, a proposta de l'òrgan tècnic de selecció, la relació de persones que han superat el procés selectiu i que es relaciona en l'annex de la present resolució.

*Segon*

Concedir el termini de 20 dies hàbils, comptats a partir de l'endemà de la publicació de la present resolució en el DOGV, perquè l'aspirant que ha superat el procés aporte la documentació original a què es referix la base 9.

En concret, haurà de presentar:

a) DNI o NIE.

b) El títol acadèmic oficial exigible o certificació acadèmica oficial que acredite haver realitzat tots els estudis per a l'obtenció del títol.

En el cas de titulacions obtingudes a l'estranger, la credencial que acredite l'homologació que corresponga.

c) Declaració jurada de no haver sigut separada o separat, o haver-se revocat el seu nomenament com a empleat públic, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria.

d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.

D'acord amb el que s'establix en la Base 9, apartat 2 de la convocatòria, les persones aspirants seleccionades que dins del termini indicat i excepte casos de força major, no presentaren la documentació acreditativa o de la mateixa es deduïra que manquen d'algun dels requisits exigits, no podran ser nomenades personal de l’Institut Valencià de Conservació, Restauració i Investigació (IVCR+i), sense perjuí de la responsabilitat en què pogueren haver incorregut per falsedat en les seues sol·licituds de participació.

De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8.3, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar, potestativament, recurs de reposició o bé plantejar directament recurs contenciós administratiu, atenent els terminis i davant els òrgans que s'indiquen a continuació:

a) El recurs de reposició ha d'interposar-se davant la direcció de l’IVCR+i en el termini d'un mes a comptar des de l'endemà de la seua publicació en el *Diari Oficial de la Generalitat Valenciana*.

b) El recurs contenciós administratiu ha de plantejar-se davant el Jutjat contenciós administratiu de València, en el termini de dos mesos a comptar des de l'endemà de la seua publicació en el *Diari Oficial de la Generalitat Valenciana*

València, 11 de febrer de 2025

Gemma María Contreras Zamorano

Directora general

ANNEX

*Relació definitiva de persones que han superat el concurs oposició*

*per a ocupar amb caràcter definitiu el lloc número 38 de la RPT de l’IVCR+i*

|  |  |  |  |
| --- | --- | --- | --- |
| *COGNOMS I NOM* | *PUNTUACIÓ OPOSICIÓ* | *PUNTUACIÓ CONCURS* | *PUNTUACIÓ TOTAL* |
| Ferrazza, Livio | 53,46 | 30,60 | 84,06 |